ترکیه, ۳۵ میلیون توریست بیلن اینگ کوپ توریست کیلیتگن اولکه لر آره سیده ۶ نچی اورین نی ایگلله دی. الکترونیک ویزه آرتیدن ترکیه گه کیلیتگن توریست لرنینگ سانی کونساین آرتیب بارماقده. ترکیه ده بیر یریم ییل دن بیری استفاده ایتیلیتگن الکترونیک ویزه شکلی نینگ دنیا ده باشقه بیر مثالی نینگ موجود ایمس لیگی بلدریلماقده. اوشبو سیستم دن ترکیه جمهوریتی تشقی ایش لر وزیرلیگی ده استفاده ایتیلماقده. ترکیه جمهوریتی تشقی ایش لر وزیرلیگی نینگ اورین باسری ناجی کورو, اوشبو سیستم نینگ ترکیه گه بولگن فایده لری خصوصیده تی آر تی خبر چینلی گه معلومات بیردی. کونده اورته چه ۳۰ مینگ الکترونیک ویزه بیریلیتگن لیگی نی بلدرگن کورو, شوندای قلیب اوشبو سیستم نتیجه سیده ترکیه گه کیلیتگن توریست لر نینگ سانی نینگ کونساین آرتیب باریتگن لیگی نی ایسله تیب اوتدی.
